John Boorman

**John Boorman** a zo ur filmaozer, produer, eilproduer, senarier ha c'hoarier breizhveuriat, ganet d'an 18 a viz Genve 1933 e banlev Londrez e Shepperton (Rouantelezh Unanet) er Middlesex.

## Red-buhez
Ul lodenn eus e vugaleaj a dremen John Boorman e-touesk ar Jezuisted, met puket eo e yaouankiz dreist-holl gant ar bombezadegoù e-pad an eil brezel-bed, trubuilh a vo eñvoret diweshatoc'h en e film *[[Hope and Glory]] *(*Goanag ha Gloar*), an hini emvuhezañ e holl filmadurezh. Levezonet e voe kalz gant oberenn Carl Gustav Jung, e zamkanadenn war ar gwengeloù e-giz diazezoù bev ar gevredigezh hag ar psikologiezh hiniennel ha strollel peurgetket, mennozh a dreuzpar en *[[Excalibur]]* (*kaledvoulc'h*) da skouer. Ouzhpenn-se e laka oberenn John Boorman keñver-ha-keñver skeudenn ar gwengeloù gant ar gwirvoud, o klask a wechoù o disevel pe lakaat war wel o goulloder. Mojenn ar goueziad mat a zo bet gwall lakaet gant *[[Deliverance]]* (*Dieubidigezh*), da skouer, a ziskouez penaos e c'hell un dro-vale war ganoe he fal ekologel donet da vout un distro d'ar gouezder-orin e-kreiz un natur enebour.

## An deroù

D'e driwec'h bloaz e teu da vezañ filmvarnour e kelaouennoù arbenniket hag e kemer perzh da abadennoù skingomz zo war an heñvelep danvez. E 1955 eo frammer evit ur chadenn skinwel prevez, goude e sav teulfilmoù evit ar Sourthern Television. Er BBC e sav un heuliad poltredoù diellek, *Citizen 63* ha *The Newcomers* en o zouesk. 

Savet en deus e film hir kentañ, *[[Catch us if you can]]*, (Tap ac'hanomp ma c'hellez), e 1965. Bec'h ar film-mañ a laka anezhañ da vont da labourat d'ar Stadoù-Unanet e-lec'h ma leurenn *[[Point Blank]]* ha *[[Hell in the Pacific]]* (Ifern er meurvor Habask) a laka anezhañ da zont da vout brudet er bed a-bezh. Distroet da Vreizh-Veur e seven *[[Leo the last]],* ar film a dapas Priz al leurennañ gantañ e Cannes e 1970. War-lerc'h e sav *[[Deliverance]]* (Dieubidigezh), *[[Zardoz]] *ha *[[Exorcist II : The Heretic]]* (Ar Stolier 2 : an disivouder) a gadarna e vrud a filmaozer meur. O sevel filmoù leun a feulster hag hollwashaer an holl anezho e taolenn ur bed didoue e-lec'h m'emañ Mab-Den, kondaonet da gantren, o stourm a-enep d'an Droug.

## Buhez prevez

Daou bugel en deus bet John Boorman : Charley Boorman, c'hoarier ha reder-bro, ha Telsche Boorman, senarierez ha c'hoarierez saoz ganet e 1957 e Londrez hag aet da anaon d'an 11 a viz C'hwevrer 1996.

## Filmadurezh

### Filmaozer

#### Skinwel

* 1964: The Newcomers (heuliad) 
* 1985: Journey Into Light (teulfilm 40 munutenn) 
* 1995: Picture Windows(heuliad berr) (pennad *Two nudes bathing*) 
* 1998: Lee Marvin : A Personal portrait by John Boorman ( teulfilm 55 munutenn)

#### Sinema

* 1965: *[[Catch us if you can]]*
* 1967: *[[Point blank]]*
* 1968: *[[Hell in the Pacific]]*
* 1970: *[[Leo the Last]]*
* 1972: *[[Deliverance]]*
* 1974: *[[Zardoz]]* 
* 1977: *[[Exorcist II: The Heretic]]*
* 1981: *[[Excalibur (film, 1981)|Excalibur]]* 
* 1985: *[[The Emerald forest]]*
* 1987: *[[Hope and glory]]*
* 1990: *[[Where the heart is]]*
* 1991: *[[I Dreamt I Woke Up]]* (film berr 44 munutenn) 
* 1995: *[[Beyond Rangoon]]*
* 1995: *[[Lumière & Co]]* (savet gant kamera ar vreudeur Lumière) 
* 1998: *[[The General]]*
* 2001: *[[The Tailor of Panama]]*
* 2003: *[[In My Country]]* (*Country of My Skull*) 
* 2006: *[[The Tiger's Tail]]*
* 2014: *[[Queen and Country (film)|Queen and Country]]*

### Produer
* 1972: *[[Deliverance]]*
* 1974:* [[Zardoz]]* 
* 1977: *[[Exorcist II: The Heretic]]*
* 1979: *[[The Hard Way]]*, gant Michael Dryhurst (skinwel) (produer seveniñ) 
* 1981: *Excalibur* 
* 1982: *[[Angel]]*, gant Neil Jordan
* 1984: *[[Nemo]]*, gant Arnaud Sélignac
* 1985: *[[The Emerald forest]]*
* 1987: *[[Hope and glory]]*
* 1990: *[[Where the heart is]]*
* 1995: *[[Beyond Rangoon]]*
* 1995: *[[Picture Windows]]* (heuliad berr) (pennad *Two nudes bathing*)
* 1996: *[[Angela Mooney]]*, gant Tommy McArdle (produer seveniñ) 
* 1998: *[[The General]]*
* 2001: *[[The Tailor of Panama]]*
* 2003: *[[In My Country]]* (*Country of My Skull*) 
* 2006: *[[The Tiger's Tail]]*

### Senarier
* 1970: *[[Leo the Last]]* (kenskrivet gant Bill Stair ha George Tabori) 
* 1974: *[[Zardoz]]* 
* 1977: *[[Exorcist II: The Heretic]]*) (kenskrivet gant William Goodhart ha Rospo Pallenberg) 
* 1981: *Excalibur* ( kenskrivet gant Rospo Pallenberg, diouzh romant Thomas Malory) 
* 1985: *[[Journey Into Light]]* 
* 1987: *[[Hope and glory]]*
* 1990: *[[Where the heart is]] *(kenskrivet gant Telsche Boorman) 
* 1991: *[[I Dream I Woke Up]]* 
* 1995: *[[Picture Windows]]* (heuliad berr) (pennad *Two nudes bathing*) 
* 1998: *[[The General]]* (diouzh ur romant gant Paul Williams) 
* 2001: *[[The Tailor of Panama]]* (kenskrivet gant Andrew Davies ha John le Carré, diouzh romant John le Carré) 
* 2006: *[[The Tiger's Tail]]*

### C'hoarier
* 1974: *[[Zardoz]]* 
* 1978: *[[Long shot]]* gant Maurice Hatton
* 1991: *[[I dreamt I woke up]]* 

## Raktres
E miz Du 2008 e kas keloù e fell dezhañ sevel ur film bevaat awenet gant romant L. Frank Baum, Strobineller Oz.

## Prizioù
* Priz al leurennañ da geñver festival Cannes 1970 evit *[[Leo the last]]*.
* Gwellañ skodenn arzel e Festival etrebroadel Cannes e 1981 evit ar film *Excalibur*.
* Priz ar gwellañ filmaozer en NSFC Award evit *[[Hope and Glory]]* e 1987.
* LAFCA ar film gwellañ e 1987 evit *[[Hope and Glory]]*.
* Golden Globe Award evit *[[Hope and Glory]]* e 1988.
* Priz al leurennañ da geñver festival Cannes 1998 evit *[[The General]]*.
* Priz ar gwellañ filmaozer e London Critics Circle Award evit *[[The General]]* e 1999.
## Liammoù diavaez
* John Boorman war IMDb